NaiveNeuron/SloPal huggingface dataset:
Pellegrini, Peter, podpredseda NR SR (2020-09-29):
Ďakujem pekne. Kolegyne, kolegovia, ešte pred tým, ako dám možnosť reagovať s faktickými ostatným, pani poslankyňa ma informovala, že opomenula podať pozmeňujúci návrh, ktorá, ktorý chcela podať ešte teraz v ústne... v písomnej rozprave, aby aj tá diskusia, ktorá bude nasledovať, mohla sa už vyjadrovať aj k jej pozmeňujúcemu návrhu, nielen k pozmeňujúcemu návrhu pani Záborskej. Tak netradične, ak by ste dovolili, a budete súhlasiť, by sme umožnili predniesť pozmeňujúci návrh pani poslankyni, aby potom sme pokračovali. (Reakcie z pléna.) Nie je všeobecný súhlas a nemôžem dať o tom hlasovať. (Reakcie z pléna.) Pani poslankyňa, žiaľ, v tomto sme odkázaní na súhlas kolegov alebo nie, pretože ste svoje vystúpenie ukončili. Ja som sa snažil, ale nie je všeobecný súhlas, a keby som dal dokonca hlasovať, tak by som musel vyhlásiť Národnú radu za uznášanianeschopnú a prerušiť rokovanie a zasa by sme stáli. Takže ďalší, pán poslanec Kotleba, s faktickou nech sa páči.
Číž, Miroslav, podpredseda NR SR (2015-01-29):
Pán poslanec Kaník.
Fecko, Martin, poslanec NR SR (2023-05-18):
Druhý, teda beriem vás za slovo, že budeme aj na budúci týždeň rokovať, tým pádom druhý sťahujem.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 142 poslancov, za 92, proti 32, zdržalo sa 18. Uvedený návrh pána poslanca sme schválili.
Nemky, Martin, poslanec NR SR (2017-12-05):
Pani podpredsedníčka, ďakujem pekne za slovo. Pán minister, ja by som im nevyčítal, že nemajú nič. Teda okrem toho, že reálne nemajú nič. Krásne to ilustruje aj príklad nášho kolegu Matoviča, ktorý sem prišiel oblečený tak, ako prišiel. Ale veď ako mal prísť? Však veď všetko prepísal na manželku. Ďakujem.
V. Veteška, podpredseda NR SR: (2004-03-16):
M. Maxon, poslanec: Ďakujem pekne. Vážený pán podpredseda Národnej rady, vážené dámy a páni, veľmi krátka reakcia. Ak sa pán kolega Mikuš odvolával na zahraničné zdroje, tak ja by som opätovne chcel zdôrazniť, že v správe OECD sa konštatuje, že otázka financovania samosprávnych krajov je zatiaľ riešená provizórne a nie je úplne vyjasnená. V závere tohto konštatovania sa uvádza, že na základe ubezpečenia vlády Slovenskej republiky po roku 2003 sa predpokladá, že samosprávne kraje budú mať podiel na daniach vyberaných štátom, možno formou prirážky k dani z príjmu. Je to správa OECD spracovaná v roku 2003. Tým by som len chcel zdôrazniť, že vláda sa zaviazala, že po roku 2003 bude uskutočnená fiškálna decentralizácia. Ale, dámy a páni, chcem ešte túto príležitosť využiť na požiadavku voči ministrovi financií a požiadavku voči predsedovi vlády Slovenskej republiky Mikulášovi Dzurindovi. Vzhľadom  na to, že diskutujeme o vážnom probléme, chcel by som navrhnúť, aby sme dostali jasnú a zrozumiteľnú odpoveď, ktoré rozpočtové kapitoly neočakávane vysoko nevyužili prostriedky štátneho rozpočtu a prečo nečerpali prostriedky v súlade so zákonom, samozrejme, mám na mysli zákon o štátnom rozpočte. Navrhujem, aby sa tejto diskusie zúčastnili dotknutí ministri a zdôvodnili nám ich dôvody, ktoré vyústili do neočakávaného výsledku. Súčasne by som chcel požiadať, aby sme dostali informáciu, aké tvrdé rozpočtové obmedzenia vláda Slovenskej republiky realizovala, kto a kedy o týchto tvrdých rozpočtových obmedzeniach rozhodol. A posledná moja otázka znie, ako je možné, že príjmy z úrokov zo zdrojov Národnej banky Slovenska neboli zahrnuté do príjmov štátneho rozpočtu, ak metodicky úroky z týchto úložiek alebo z týchto vkladov do príjmu štátneho rozpočtu nepatria, prečo sa tam objavili dnes v súhrnnom záverečnom účte. Ďakujem pekne.
Galko, Ľubomír, poslanec NR SR (2015-12-08):
Poprosím vás o ten čas. (Reakcia z pléna.) Nie vás. Vás nebudem prosiť, vy budete počúvať. (Smiech v sále.)
Figeľ, Ján, podpredseda NR SR (2012-11-06):
Ďakujem pekne za uvedenie návrhu. Nech sa páči zaujať miesto pre navrhovateľov. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Alojzovi Přidalovi. Nech sa páči.
Klus, Martin, podpredseda NR SR (2019-10-25):
Ďakujem. V zmysle rokovacieho poriadku požiadal o slovo spravodajca.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 143 poslancov, za 142, proti nikto, zdržal sa 1. Konštatujem, že sme tento návrh schválili. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve (tlač 923). Prosím poslanca Rastislava Holúbka z výboru pre hospodárske záležitosti, aby hlasovanie uviedol. Zatiaľ dovoľte, aby som privítal na balkóne seniorov z Prievidze z denného centra Bôbar, vitajte! Pani poslankyňa, seniori ste povedali? Nech sa páči, pán poslanec.
B. Bugár, podpredseda NR SR: (2003-12-03):
(Hlasovanie.) Prítomných 132, za 5, proti 92 poslancov, zdržalo sa 35 poslancov. Konštatujem, že body 6, 7, 9, 13, 17, 24 a 26 sme neschválili. I. Hamarčák, poslanec: Vyčerpali sme všetky body spoločnej správy, takže pristúpime k hlasovaniu o pozmeňujúcich návrhoch pána poslanca Maxona. Budeme hlasovať o bode č. 1.
Šimečka, Michal, podpredseda NR SR (2024-06-12):
Ďakujem veľmi pekne. Ďalší v poradí by mal byť pán poslanec Stachura, ktorého ale nevidím v sále, čo znamená, že sme vyčerpali aj ústne prihlásených a vyhlasujem túto rozpravu za skončenú. A pýtam sa, či navrhovateľ pán poslanec alebo pán spravodajca, ani jeden z nich už si nepraje zaujať k nej stanovisko, ale poprosím pána spravodajcu, aby nám oznámil termín hlasovania, ja predpokladám, že je to dnes už o sedemnástej, áno? Takže môžme prerušiť rokovanie o tomto bode programu. A budeme pokračovať v prerušenej rozprave v druhom čítaní o návrhu poslancov pána poslanca Danka, Huliaka, pani poslankyne Kramplovej a pána poslanca Lučanského na vydanie zákona, ktorým sa mení a dopĺňa Zákonník práce, tlač č. 248. (Pokračovanie rokovania v druhom čítaní o návrhu poslancov Národnej rady Slovenskej republiky Andreja Danka, Rudolfa Huliaka, Dagmar Kramplovej a Adama Lučanského na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 248.) Poprosím pána poslanca Lučanského alebo niekoho z navrhovateľov, aby zaujal miesto pre navrhovateľov, a niekoho, alebo ideálne spoločnú spravodajkyňu z výboru pre sociálne veci pani Laššákovú, ktorú tu ale nevidím, alebo iného povereného spravodajcu, aby zaujal miesto určené pre spravodajcov. Musíme ešte chvíľu počkať na zástupcu výboru pre sociálne veci, buď pani poslankyňu Ľubicu Laššákovú, alebo niekoho iného. (Krátka pauza.) Takže môžme pokračovať. Do rozpravy bol prihlásený, alebo teda je prihlásený pán poslanec Hlina do ústnej, avšak ho nevidím v sále, tým pádom asi vyhlasujem rozpravu za skončenú a chcem sa spýtať, či k nej ešte chce zaujať stanovisko navrhovateľ. Nie. Pani spravodajkyňa? Ešte by som vás poprosil, aby ste oznámili termín hlasovania o tomto návrhu zákona.
Hort, Milan, podpredseda NR SR (2011-09-13):
S faktickými poznámkami na vystúpenie pána ministra sa prihlásili celkom piati poslanci. Uzatváram možnosť prihlásiť sa s faktickou poznámkou. Posledným je pán poslanec Martinák. A prvý, ktorý teraz vystúpi vo faktickej poznámke, je pán poslanec Dušan Jarjabek, nech sa páči.
Pčolinský, Peter, podpredseda NR SR (2023-06-14):
Pán poslanec, nikto vám nebránil prihlásiť sa písomne do rozpravy a 20 minút rozprávajte, čo len chcete. (Reakcia z pléna.) Nie, vy ste vôbec, ani náhodou ste nereagovali na Kamenického, ani náhodou, ani náhodou, ani náhodou. Pán poslanec, pokiaľ s tým neprestanete, vás vykážem z rokovacej sály. Nebudete mi tu skákať po hlave. S ďalšou faktickou poznámkou pán poslanec Muňko, nech sa páči.
Hlina, Alojz, poslanec NR SR (2012-12-11):
Ďakujem veľmi pekne. Pán kolega, ja milujem české filmy, také romantické. Ale jednu scénu aj mne to vybavilo, ako nás aj vníma verejnosť. To je z filmu Slovácko sa nesúdi, kde Krónera poslali strážiť kurín a sa z kurína vrátil do tej krčmy a tam tí kolegovia mu vyčítajú: „Šak čo nestrážiš?“ A on povie na to: „Šak kto by kradel, šak sme šetci tu.“ (Smiech v sále.) Niekedy sa bojím, aby sme aj my takto nedopadli. Ďakujem.
D. Muňko, poslanec: (2003-11-07):
Opozícii maximálne záleží na tom, aby sme sa v zdravotníctve pohli ďalej. Pretože to, čo nevyriešite vy, tak to bude musieť ďalšia vláda riešiť. Ďakujem. (Potlesk.)
Zmajkovičová, Renáta, podpredsedníčka NR SR (2012-12-17):
Ďakujem, pán minister. Poprosím určeného spravodajcu z výboru pre pôdohospodárstvo a životné prostredie poslanca Tibora Lebockého, aby informoval Národnú radu o výsledku rokovania výboru o tomto návrhu vlády.
M. Číž, podpredseda NR SR: (2007-03-28):
(Hlasovanie.) Prítomných 141 poslancov, za návrh 62 poslancov, proti 76 poslancov, zdržali sa 3 poslanci. Konštatujem, že tento návrh sme neschválili.
Golian, Ján, poslanec NR SR (2011-02-08):
Vážený pán predseda, kolegyne a kolegovia, keďže v rozprave nevystúpil nik a ani spoločná správa neobsahuje žiadne pripomienky a sme v režime skráteného legislatívneho konania, otvorte, prosím, rozpravu v treťom čítaní.
Danko, Andrej, podpredseda NR SR (2024-01-16):
Poslanec... (Meno odznelo mimo mikrofónu.)
A. Belousovová, podpredsedníčka NR SR: (2007-11-27):
Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 92/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 425 a informáciu o jeho prerokovaní vo výboroch máte ako tlač 425a. Prosím teraz pána ministra zdravotníctva Slovenskej republiky, pána Ivana Valentoviča, aby vládny návrh zákona odôvodnil. Pán minister, máte slovo. I. Valentovič, minister zdravotníctva SR: Vážená pani predsedajúca, vážené panie poslankyne, vážení páni poslanci, cieľom predloženého návrhu zákona je zjednodušiť ročné zúčtovanie poistného na verejné zdravotné poistenie tým, že sa zužuje okruh osôb, ktoré boli povinné doteraz podať ročné zúčtovanie. Ide napríklad o študentov, starobných dôchodcov, ženy na materskej dovolenke a osoby, ktoré majú príjmy z dohôd o prácach vykonávaných mimo pracovného pomeru. Súčasne návrh zákona zamedzuje povinnosti vracať malé sumy preplatkov a nedoplatkov z ročného zúčtovania do sto korún, pretože náklady na vrátenie často prevyšujú i samotnú sumu preplatku alebo nedoplatku, čím sa ušetria verejné zdroje vo výške viac ako 2 mil. korún. Navrhovaná úprava rovnako zamedzí situácii, keď zamestnávateľ poistencovi, ktorý zmeškal zákonom stanovený termín podania žiadosti, už nemal povinnosť vydať doklad o výške príjmu a preddavku, v dôsledku čoho poistenec nemal možnosť urobiť ročné zúčtovanie, a to ani dodatočne, resp. musel požiadať poisťovňu o spracovanie prehľadu o odvedených preddavkoch. Vážená pani predsedajúca, vážené panie poslankyne, vážení páni poslanci, dovoľte mi vysloviť presvedčenie, že predložený návrh zákona podporíte. Ďakujem.
Szőllős, Ján, poslanec NR SR (2021-09-28):
Dovoľte mi reagovať, pretože ja som v roku ´98 písal kandidátsku dizertačnú prácu o energetickom systéme Slovenska. Žiaľ, táto diskusia má už len také, že plačeme nad rozliatym mliekom, lebo celá energetická koncepcia od začiatku 90. rokov až po teraz ešte stále platná z 2016. bola zle postavená a výsledkom je toto, čo teraz riešime. Ja som vtedy 9-10 rokov predtým povedal, že príde to, čo nastalo 2009., čo ste povedali, že nám zastavia plyn z Ruska a budeme na holičkách. Ale 10 rokov sa tomu nikto nevenoval, lebo my dávame na odborníkov. Všetko to sa hodilo do koša, aj keď to bolo na ministerstve hospodárstva, nikto sa tomu nevenoval. Čo sa týka hornej Nitry, je úplný ekonomický a ekologický nezmysel dotovať ťažbu nízko kvalitného uhlia na hornej Nitre. Pretože, pán Fico, ja som z Gemera, keď sa tam zatvárali železorudné bane a všade inde nejaké iné, nikto ani neštekol po tom, koľko tisíc alebo koľko stovák baníkov na Gemeri, v Rožňave a v Spišskej Novej Vsi a všade tam vlastne sa prepustilo. Ale asi tam nikto nebalil do alobalu nejaké peniaze. (Potlesk.)
Madej, Róbert, poslanec NR SR (2016-10-20):
Ďakujem pekne, pán predsedajúci. Prosím, dajte teraz hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre verejnú správu a regionálny rozvoj, výboru pre sociálne veci; ďalej že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní.
Laurenčík, Milan, podpredseda NR SR (2021-12-07):
V rozprave teraz vystúpi pán poslanec Matúš Šutaj Eštok. Pripraví sa pán poslanec Andrej Stančík.
Kolesík, Andrej, poslanec NR SR (2011-09-13):
Ďakujem, pán predseda. Rovnako ti chcem poďakovať, pán primátor, že si nám ukázal, kde teda to ten povestný daňový úrad v Košiciach sídli. A je mi veľmi ľúto všetkých Košičanov, ktorí k nemu budú musieť merať dlhú a nebezpečnú cestu. Rovnako nerozumiem ani tomu, že aj my meriame v Bratislave dlhú cestu, lebo podľa niektorých pánov poslancov, ktorí ani nie sú z Bratislavy, je určite Radlinského veľmi ďaleko. Mám pocit, že je to Staré Mesto, že? Ševčenkova je tiež veľmi ďaleko, Račianska ešte ďalej, Clementisova ešte ďalej. A, pán poslanec Štefanec, kúpim vám mapu nabudúce. Druhá vec, čo si spomínal, pán primátor, zrušenie verejnosti prístupných zasadnutí Kategorizačnej komisie, no keby to tak urobila predchádzajúca vláda, už by tu revali všelijaké Transparency International, neviem, ani s kým teraz na čele, to by pán Beblavý vedel lepšie, alebo čo to je Aliancia Fair-play. A teraz nič. Proste nič, ticho. Žiaden problém, lebo to ruší dobrá demokratická a transparentná vláda na čele s najtransparentnejšou pani premiérkou.
Dostál, Ondrej, poslanec NR SR (2016-09-14):
Pán poslanec Petrák, hovorili ste vyše 31 minút, nie všetko bolo o tých návrhoch zákonov, teda o bode programu, ale z toho 21 minút ste hovorili k návrhom zákonov. Alebo takmer 21 minút. Nepochybujem o tom, že by ste dokázali hovoriť o tej téme aj viac, ale ste sa dobrovoľne obmedzili, aby ste nám ukázali, že dokážete sa vpratať do tých 20 minút, ktoré nám všetkým chcete naordinovať povinne novelou rokovacieho poriadku. A ja vám to nevyčítam, že ste nedodržali tých 20 minút, a práve naopak, považujem za škodu, že ste nerozprávali viacej k tej téme, lebo ste hovorili zaujímavo, a síce nesúhlasím s väčšinou toho, čo ste hovorili, ale vítam, že ste vystúpili, a považujem to za oveľa lepší model odpovede poslancov vládnej koalície na návrhy opozičných poslancov, keď vystúpia a vysvetlia svoje stanovisko a vysvetlia, prečo nesúhlasia s tým-ktorým návrhom, a nielen hlasujú potom proti bez toho, aby bolo známe, že či hlasujú proti, lebo nesúhlasia, alebo hlasujú proti iba preto, že to predložil opozičný poslanec. Zvyšný čas, teda vyše 10 minút ste hovorili o štrajku učiteľov, o požiadavkách štrajkujúcich učiteľov, o platoch učiteľov, o navyšovaní finančných prostriedkov pre školy, o kreditových príplatkoch, teda o veciach, ktoré nijako nesúvisia alebo priamo nesúvisia s návrhmi zákonov, o ktorých tu teraz rokujeme a ku ktorým ste aj vy v rozprave mali vystúpiť. Pán predsedajúci vás nezastavil, nevyzval vás, aby ste sa držali témy, neodobral vám slovo a opäť, mne to vôbec nevadí, ja považujem za žiaduce, že sa na pôde parlamentu hovorí aj o širších problémoch školstva, len by som bol rád, aby sa rovnaký meter uplatňoval aj na koaličných, aj na opozičných poslancov a neodoberalo sa im slovo, keď sa dotknú širšieho kontextu nejakého problému a nedodržia sa striktne a úzko vždy tej témy. Ďakujem. (Potlesk.)
T. Cabaj, podpredseda NR SR: (2009-06-30):
Vystúpili všetci prihlásení poslanci do rozpravy i s faktickými poznámkami. Vyhlasujem rozpravu za skončenú. Pán minister, chcete zaujať stanovisko k rozprave? Nech sa páči.
Kollár, Boris, predseda NR SR (2021-05-28):
Pýtam sa, vážené panie poslankyne, vážení páni poslanci, či každý poslanec využil svoje právo hlasovať. Ak áno, vyhlasujem tajné hlasovanie za skončené. Prosím overovateľov, aby sa ujali svojej funkcie. Vyhlasujem prestávku. (Prestávka. Spracúvanie výsledkov tajného hlasovania.) (Po prestávke.)
Kavecká, Monika, poslankyňa NR SR (2021-09-21):
Ďakujem veľmi pekne za slovo. Pán Blanár, keďže ste spomenuli moju rodnú obec, partizánsku obec, kde sa nachádza pamätník SNP, jeden z najväčších pamätníkov na Slovensku, a to už nehovorím o tom, že tento pamätník je práve v sídle Žilinského samosprávneho kraja, v katastri Žilinského samosprávneho kraja, ako keby som to chcela pomenovať. A vy ste tam boli 12 rokov županom, a keď sme vás aj pozývali na oslavy SNP, tak ste prišli až tesne teda pred voľbami a nechcem byť teraz taká útočná, ako ste vy útočný, ale to SNP je o niečom naozaj inom, len ste to správne nepomenovali. My sa staráme o ten pamätník. Nám ministerstvo obrany naozaj pomohlo, pomohlo ho zrekonštruovať. Na základe toho, že sme dostali dotácie z ministerstva obrany, máme zrekonštruované nielen pamätníky, ale prídite sa pozrieť, aj pamätník a pomník Sašu Rogačevského, Popova, v našom katastri obce, my sa o to príkladne snažíme, ale zo Žilinského samosprávneho kraja za vaše pôsobenie sme vôbec necítili žiadnu podporu. A je mi veľmi čudné, že si na Slovenské národné povstanie a na jeho pamätníky spomínate až teraz. Ako a to neberte taký útok, ako ste si vy tu práve pred chvíľou rypli do našej obce, kde naši občania sa príkladne starajú o tieto pamätníky a spomienku SNP.
Abrhan, Pavol, poslanec NR SR (2011-02-04):
Ďakujem pekne. Chcel by som poďakovať cteným kolegom za všetky faktické poznámky. Boli veľmi zaujímavé. Na niektoré sa pokúsim odpovedať. Prečo som v minulom volebnom období s takýmto neprišiel? Nuž jednoducho preto, že v minulom volebnom období som bol opozičným poslancom a ako to bolo zvykom, ani jeden návrh opozičného poslanca neprešiel, čiže by to bolo úplne zbytočné. Lebo tak ste si zaviedli, tak ste sa rozhodli, že žiadny opozičný návrh nemôže prejsť. A pán poslanec Richter sa pýtal, že meníme v procese pravidlá hry. Ja si myslím, že nemáte pravdu. Dnešnou novelou rokovacieho poriadku nemeníme v procese pravidlá hry. Môžte mať pravdu vtedy, ak budeme rokovať o spôsobe voľby generálneho prokurátora, potom môžte vzniesť tento návrh, ale dnes rokujeme, nehnevajte sa, dnes rokujeme o novele rokovacieho poriadku. Ja vám to vždy budem pripomínať. Nerokujeme o spôsobe voľby generálneho prokurátora, či sa vám to páči, alebo nie. Ak predložíte v súlade s touto novelou pätnásť podpisov na tajnú voľbu a táto tajná voľba bude zamietnutá, vtedy budete mať právo a pravdu tak vystupovať, ako vystupujete dnes. Ale dnes vaše vystúpenia sú podľa môjho názoru mimo rámec predmetu rokovania, o ktorom rokujeme. Ďakujem veľmi pekne.
Figeľ, Ján, podpredseda NR SR (2015-11-12):
No len krátko a podčiarknem: Štát nemôže byť hračkou, štát nemôže byť nejakou krabičkou alebo priestorom na mape, ale dobre zorganizovaným systémom, pani kolegyňa, ktorý má svoje povinnosti. A prvá povinnosť štátu voči občanom, voči ľuďom je garantovať ich bezpečnosť. Hrozby dnes sú a buď na to budeme pripravení, alebo na to budeme doplácať. Príkladov aj z týchto dní, aj z týchto mesiacov a rokov je veľmi veľa v prípade štátov, ktoré nie sú buď obranyschopné, alebo spôsobilé garantovať bezpečnosť. A ja chcem, aby Slovensko vedelo garantovať bezpečnosť vlastných ľudí aj prípravou občanov na to, aby boli spôsobilí, a investovať najprv lepšie, efektívne, transparentne za menej a tam, kde je rozumné, tak investovať aj viac, ale v tomto poradí. Ďakujem pekne.
Potocký, Milan, poslanec NR SR (2021-05-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 11. júna 2021 a gestorský výbor do 14. júna 2021. Prosím, dajte o mojom návrhu, vážený pán predsedajúci, hlasovať.
Laššáková, Jana, podpredsedníčka NR SR (2014-05-14):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala jednu písomnú prihlášku pána poslanca Hlinu, ktorému teraz odovzdával slovo. Nech sa páči, pán poslanec.
Marosz, Ján, poslanec NR SR (2019-09-25):
Ďakujem pekne. Keďže návrh zákona bol schválený, pán predseda, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru, ktorý určuje aj ako gestorský výbor, s tým, že prerokuje návrh ústavného zákona v druhom čítaní v gestorskom výbore do 32 dní od prerokovania návrhu ústavného zákona v Národnej rade Slovenskej republiky v prvom čítaní.
Bartek, Michal, poslanec NR SR (2024-06-13):
Pán predsedajúci, týmto sme hlasovali o všetkých pozmeňujúcich návrhoch. Pán predsedajúci, sme v treťom čítaní, otvorte, prosím, rozpravu.
Hlina, Alojz, poslanec NR SR (2014-11-09):
Ďakujem veľmi pekne. Ináč to ja také zaujímavé a malebné, že jak sa začínate obávať kontaktu s obyvateľmi, s občanmi. Vo svete je štandardné a bežné, že sa chodí protestovať pred domy politikov, takže sa nečudujte. A mimochodom, koniec koncov niekto iný vstúpil do verejného priestoru. Viete, keď sa bude protestovať v Košiciach, v zásade tí ľudia budú v parku, vo verejnom priestore. Niekto sa im tam napchal, napadá ma expresívnejší výraz, niekto sa im napchal do verejného priestoru so svojou arogantnou stavbou. Ja som rád, keď tento ľud, zbitý, zbedačený ľud zdvihne svoj chrbát a bude schopný trebárs ísť pred tie haciendy povedať tým ľuďom, čo si myslí. To je úplne normálne. Vážení, zvyknite si na to! Preberte zodpovednosť. Aj to sú dôsledky politiky. Viete, mafia má také pravidlo, že na rodinu sa nesiaha. Prosím vás, v politike, čo si chcete vyhradiť pravidlo mafie, že rozprávame sa, ale nechoďte mi pred dom protestovať?! To takto, vážení, nefunguje! Ja viem, že vo vašom svete ste vystrašení, lebo mafia to nerobí. Na deti sa nešiaha, na rodinu sa nešiaha (reakcie z pléna), ale v politike, vážení, to neplatí! Niekto iný sa napchal do verejného priestoru. Niekto iný sa arogantne, grobiansky, bezcitne napchal do verejného priestoru, do mestského parku sa tam napchal. Nech sa páči, prídu ho pozrieť.
Pfundtner, Edita, poslankyňa NR SR (2017-11-29):
Vážený pán predsedajúci, vážená pani ministerka, kolegyne, kolegovia, z poverenia gestorského výboru uvádzam spoločnú správu výborov o prerokovaní vládneho návrhu zákona o ochrane osobných údajov a o zmene a doplnení niektorých zákonov. Uvedený návrh zákona bol uznesením Národnej rady pridelený na prerokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Určené výbory návrh zákona prerokovali nasledovne: Ústavnoprávny výbor návrh prerokoval a neprijal k nemu uznesenie. Výbor pre ľudské práva a národnostné menšiny k zákonu prijal uznesenie, v ktorom odporúča Národnej rade zákon schváliť s pripomienkami. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Pozmeňujúce a doplňujúce návrhy, ktoré vyplynuli z uznesenia výboru pre ľudské práva a národnostné menšiny, sú uvedené v štvrtej časti spoločnej správy. Gestorský výbor odporúča o všetkých 76 návrhoch hlasovať spoločne a odporúča ich schváliť. Zároveň odporúča zákon ako celok schváliť v znení pripomienok uvedených v spoločnej správe. Spoločná správa výborov bola schválená uznesením gestorského výboru č. 73 z 28. novembra 2017. Pán predsedajúci, otvorte, prosím, rozpravu.
Paška, Pavol, predseda NR SR (2014-09-23):
Reakcia, pán poslanec.
Bublavý, Dušan, poslanec NR SR (2012-07-27):
Pán kolega Fecko, vy ste spomínali, že na obecných úradoch bez všetkých možných problémov vyhlásime a spolupracujeme s týmito podomovými ponúkateľmi, či už firmami, spoločnosťami. Nás to určite v obciach trápi, keď máme vyhlásiť nejaký podomový, či už predaj alebo ponúkanie produktov a hlavne elektrickej energie, ale, žiaľ, keď tieto firmy majú naozaj certifikát na takéto ponúkanie tovaru, ale už hneď tie indivíduá, ktoré prídu, už sú pochybné, tak máme naozaj strach niekedy dať vyhlásiť, lebo sa bojíme o svojich občanov, aby neboli okradnutí. To je jedna stránka veci, ale ešte aj to nás určite trápi, keď ten produkt, ktorý ponúkajú, a tie zmluvy, ktoré sú podpísané, tak sú skutočne nie výhodné, ale sú nevýhodné, a máme s týmto problémy veľakrát, starostovia, ktorí potom pomáhame nejakým spôsobom, aby tí občania, aby našli cestu a aby bola tá zmluva nejakým spôsobom zrušená. Ja len toľko.
Glváč, Martin, podpredseda NR SR (2016-10-12):
Pán poslanec Budaj.
Grendel, Gábor, podpredseda NR SR (2022-02-25):
V zmysle § 32 ods. 2 zákona o rokovacom poriadku vyzývam poslancov Krúpu, Medveckého, Mariána Kotlebu, Mareka Kotlebu, pána Fica tiež, aby si prekryli horné dýchacie cesty v zmysle aktuálne platných predpisov. S faktickou poznámkou pán poslanec Žiak.
Kamenický, Ladislav, poslanec NR SR (2015-09-30):
Ďakujem. Ja chápem vaše rozhorčenia, chápem vaše nejaké, nejaké pohnútky, prečo ma tu kritizujete a podobne. Ja by som sa chcel opýtať, vy keď tu, ja neviem, keď vy používate nejakú parlamentnú obštrukciu, tak je všetko v poriadku. Keď použijeme my rokovací poriadok, normálnym spôsobom, keď sa tu niekto bije, niekto búcha topánkami, vtedy je to všetko okej. Teraz zrazu všetci kričíte, ako sme to tu predložili. My sme to proste predložili v rámci rokováku. Môže sa vám to páčiť, nemusí. Ja to už nechám na vás. Čo sa týka toho spôsobu, samozrejme máme predvolebný čas, všetci sa tu predvádzate, kto čo by všetko nasľuboval a dal ľuďom. Proste my sme prišli s témou, dali sme na stôl nejaké položky a jasné, že jeden z vás príde s tým, že: a dajme ešte toto a dajme toto, potom príde návrh, všetky potraviny, potom ja neviem čo. Keď budete mať zodpovednosť aj ekonomickú, aj politickú, tak sa tým zaoberajte. Vtedy som zvedavý, ako budete rozdávať, keď budete mať aj rozpočet na starosť, aj štátnu kasu. Ďakujem pekne.
Halgašová, Jarmila, poslankyňa NR SR (2021-02-25):
Ďakujem pekne. Pán poslanec Kočiš, že ja som poprosila o tri konkrétne riešenia. Nie zasa ako hanenie a všelijaké osočovanie. Pán poslanec Suja, k tomu nemá význam naozaj k vášmu vystúpeniu reagovať. Pán poslanec Krajčír, veľmi pekne ďakujem za podporu. A pán poslanec Kotleba, ako viete, tak teda keď vy ste boli očkovaný a to bola tridsať rokov overená vakcína, no tak ja som bolo zrejme tou istou vakcínou očkovaná a vtedy ešte nebola 30 rokov overovaná. Bola možno, možno, lebo teda ten vekový rozdiel asi je významnejší. A chcela by som reagovať aj na tie opatrenia a sprísnenie. Samozrejme, že môžeme si zobrať príklady aj z iných členských štátov. Stačí sa pozrieť na Nemecko, kde to testovanie je ďaleko na intenzívnejšej a častejšej frekvencii. Zoberme si len kamionistov, rovnako v Nemecku robia významnejšie kontroly nemajú, bez akýchkoľvek kompromisov udeľujú pokuty. Čiže máme tu príklady z iných členských štátov. Ja chcem len povedať, že toto naozaj nie je chrípočka, je to vážne ochorenie, ktoré sa šíri naprieč celým svetom. Ani nemôžme povedať, že v rámci Európskej únie. Je to, je to koordinovane a vôbec ako dostať pod kontrolu toto vírusové ochorenie je veľmi zložité a ťažké. Pre toto to myslím s plnou vážnosťou, ak chcete dávať riešenia, tak konkrétne, nie politické. A ak chcete priložiť ruku k dielu, urobte to. Ja som presvedčená, že toto vieme potom podporiť. Takže ďakujem pekne.
Jurinová, Erika, podpredsedníčka NR SR (2013-02-13):
Dobré ráno, kolegovia, vážené pani poslankyne, vážení páni poslanci, otváram desiaty rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Otto Brixi, Gabriel Csicsai, Andrej Hrnčiar. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , ktorý prerokovávame v skrátenom legislatívnom konaní. Vládny návrh zákona je pod tlačou 392. Výsledky rokovania výborov sú v tlači 392a. Prosím podpredsedu vlády a ministra vnútra Roberta Kaliňáka, aby vládny návrh zákona odôvodnil.
Faič, Vladimír, poslanec NR SR (2016-09-22):
Ďakujem za slovo. Pán poslanec Dostál, zrejme si pamätáte, akým spôsobom sa formulovali všetky právne normy v súvislosti s jedným balíkom reforiem, a to bola reforma verejnej správy. V tom období, áno, prvej Dzurindovej vlády. Ja som sedel v tomto parlamente a podieľal som sa na týchto veciach. A bol veľký spor a veľký súboj o to, že či mestá a obce, ak budú zákonnými úpravami, ak bude im umožnené tvoriť miestnu samosprávu, že či budú schopné vykonávať mnohé kompetencie, ktoré sa pri tejto reforme presúvali. Tento spor nakoniec končil kompromisom s tým, že sa vlastne za tú dobu viac ako desať rokov stali miestne samosprávy akýmsi pilierom demokracie. A samosprávna demokracia, samozrejme, v podaní mestských a obecných zastupiteľstiev má svoje miesto. Po istej dobe máme možnosť hovoriť, ak hovoríte objektívne vy v týchto vašich návrhoch, máme možnosť hovoriť, že sa spreneverili tomuto poslaniu? Chcete vy povedať, že miestne zastupiteľstvo, obecné zastupiteľstvo má záujem na tom, aby tá škola nefungovala? Aby neučila, nevychovávala a nevzdelávala ich deti, tak ako na iných školách? Čím sa stalo, že to je takto? Ja si myslím, že to tak nefunguje. A tá spätosť, zastupiteľstvo, škola aj celé osadenstvo, ktoré tam funguje, nazdávam sa, že na obciach ide jedným smerom. Ďakujem.
Laurenčík, Milan, podpredseda NR SR (2022-06-23):
Kolegyne, kolegovia, prosím o kľud v sále, aby sme mohli dokončiť tento bod, aby sme mohli o ňom hlasovať. S faktickou poznámkou teraz vystúpi pán poslanec Eduard Kočiš.
Cigániková, Jana, poslankyňa NR SR (2019-06-20):
Ďakujem, pán podpredseda. Sme radi, že ste konečne prišli a môžme po 10 minútach ísť na to. Takže na tajné hlasovanie o návrhu na voľbu kandidátov na sudcov Ústavného súdu Slovenskej republiky bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na sudcov Ústavného súdu Slovenskej republiky všetci poslanci odovzdali hlasovacie lístky. Zo 144 odovzdaných hlasovacích lístkov bolo 7 neplatných a 137 platných. Podľa platných hlasovacích lístkov overovatelia zistili, že hlasovalo sa takto: – Katarína Čechová, za 33 hlasov, proti 62, zdržalo sa 42,
– Rudolf Čirč, za 54, proti 55, zdržalo sa 28,
– Ladislav Duditš, za 70, proti 36, zdržalo sa 31,
– Libor Duľa, za 12, proti 71, zdržalo sa 54,
– Michal Ďuriš, za 28 proti 57, zdržalo sa 52,
– Boris Gerbery, za 4, proti 76, zdržalo sa 57,
– Martina Jánošíková, za 46, proti 54, zdržalo sa 37,
– Štefan Kseňák, za 6, proti 73, zdržalo sa 58,
– Peter Kubík, za 19, proti 63, zdržalo sa 55,
– Michal Matulník, za 32, proti 59, zdržalo sa 46,
– Peter Melicher, za 66, proti 37, zdržalo sa 34,
– Edita Pfundtner, za 69, proti 33, zdržalo sa 35,
– Zuzana Pitoňáková, za 53, proti 48, zdržalo sa 36,
– Radoslav Procházka, za 74, proti 37, zdržalo sa 26,
– Peter Straka, za 54, proti 51, zdržalo sa 32,
– Robert Šorl, za 49, proti 54, zdržalo sa 34. Na voľbu kandidátov na sudcov Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za kandidátov na sudcov Ústavného súdu Slovenskej republiky, bol zvolený Radoslav Procházka. Keďže nebol zvolený potrebný počet kandidátov na sudcov Ústavného súdu Slovenskej republiky, vykoná sa opakovaná voľba, do ktorej postupujú všetci navrhnutí kandidáti, ktorí neboli zvolení. Overovatelia poverili mňa, Janku Cigánikovú, oznámiť tento výsledok hlasovania Národnej rade Slovenskej republiky. Ďakujem.
Bugár Béla, podpredseda NR SR (2018-10-23):
Nech sa páči, prezentujme sa a hlasujme o návrhu prerokovať tento návrh v treťom čítaní. (Hlasovanie.) Prítomných 129, za 78, proti 33, zdržalo sa 17, 1 nehlasoval. Sme v treťom čítaní . Otváram rozpravu. Pýtam sa, či sa hlási niekto v rámci tretieho čítania do rozpravy? Nie je tomu tak. Vyhlasujem rozpravu za skončenú. Nech sa páči.
Hrušovský, Pavol, podpredseda NR SR (2010-12-03):
Pán poslanec Krnáč.
Dostál, Ondrej, poslanec NR SR (2024-02-23):
Vážený pán podpredseda, vážené kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia za gestorský výbor a lehoty na prerokovanie návrhu zákona v tomto výbore v zmysle už spomínaného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Kéry, Marián, poslanec NR SR (2017-04-06):
Pán poslanec Dostál, oceňujem váš kultivovaný prejav. Pred chvíľou ste povedali, že viete, že to tak bolo, lebo veríte pánovi Šenkirikovi. Nepotrebujete ani ste neuviedli žiadne iné argumenty, len ten, že mu veríte. Ak je toto akceptovateľný prístup z vašej strany, prečo nie z našej? Prečo sme my tí zlí, keď veríme niekomu inému, ak nie vášmu kamarátovi. A skúsim to rozmeniť ešte na drobné. Keď Ondrej Dostál niekomu verí, je to argument slušného človeka. Keď Marián Kéry povie to isté, tak už nie je slušný človek, ale vagabund.
Pellegrini, Peter, predseda NR SR (2015-02-05):
Pán poslanec Jurzyca.
Glváč, Martin, podpredseda NR SR (2018-09-18):
Ďakujem. S faktickými poznámkami nikto. Končím možnosť prihlásiť sa. Pani navrhovateľka? Vyhlasujem všeobecnú rozpravu za skončenú. Nie. Pani spravodajkyňa? Nie. Prerušujem rokovanie o tomto bode programu. A pristúpime k prvému čítaniu o návrhu poslancov Mihála a Beblavého na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a o zmene a doplnení niektorých zákonov. Návrh zákona má parlamentnú tlač 1102. Návrh na jeho pridelenie na prerokovanie výborom je v rozhodnutí č. 1155. Dávam slovo poslancovi Mihálovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a o zmene a doplnení niektorých zákonov , tlač 1102.)
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 133 poslancov, za 97, proti 1, zdržalo sa 31, 4 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Kollár, Boris, predseda NR SR (2021-11-09):
Ďalej v rozprave vystúpi pán poslanec Valášek, nech sa páči, pán poslanec.
Gabániová, Darina, poslankyňa NR SR (2011-07-07):
Ďakujem. Pán poslanec politologicko-sociologicky vyjadril svoj postoj k predkladanej novele zákona. Vo všeobecnej rozprave má na to právo každý člen zákonodarného zboru, pán minister. Ďakujem. Ja len ako útechu. Za včerajšok.
Ďuriš Nicholsonová, Lucia, podpredsedníčka NR SR (2016-09-06):
S procedurálnym návrhom pán poslanec Lipšic, nech sa páči.
Blanár, Juraj, podpredseda NR SR (2021-06-22):
Ďakujem aj ja, pán poslanec, môžete zaujať miesto určené pre navrhovateľa. Teraz dávam slovo spoločnej spravodajkyni z výboru pre vzdelávanie, vedu, mládež a šport poslankyni Viery Leščákovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani spravodajkyňa, máte slovo.
Huba, Mikuláš, poslanec NR SR (2014-06-10):
Ďakujem za slovo, pán predseda. Pani Dubovcová je pomaly jediný mimoparlamentný ústavný činiteľ, ktorý nie je pod kontrolou vládneho SMER-u – SD, a s tým súvisí alebo z toho vyplýva aj jej reálne postavenie. Má to svoje takpovediac ľudské alebo osobnostné, ale aj legislatívne príčiny. No a k tomu, aby sme tie príčiny zmenili a situáciu zlepšili, chcel prispieť aj náš návrh, ktorý sme v januári predložili spolu s podpredsedníčkou Národnej rady pani Jurinovou, a bol to veľmi jednoduchý návrh, ale priniesol by určité pozitívne a antidiskriminačné zmeny, a to tým, že by zrovnoprávnil všetkých najvyšších mimoparlamentných ústavných činiteľov a dostal ich na tú úroveň, akú požíva napríklad pán prezident. Žiaľ, tento jednoduchý pozmeňovací, teda jednoduchý návrh novely zákona o rokovacom poriadku neprešiel a následkom toho je aj to, že takéto polodisidentské postavenie verejného ochrancu, v tomto prípade ochrankyne práv, pretrváva. Chcem apelovať na vás, keďže sa chystáme znova predložiť tento návrh, keď uplynie polročná lehota, aby ste ho láskavo zohľadnili a podporili. Ďakujem.
Hrnčiar, Andrej, podpredseda NR SR (2017-09-12):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Končím možnosť nahlásiť sa do rozpravy. V zmysle rokovacieho poriadku má prednosť navrhovateľ, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode č. 363 druhého pozmeňujúceho návrhu poslanca Galka. (Hlasovanie.) Prítomných 126 poslancov, za 14, proti 77, zdržalo sa 32, nehlasovali 3. Návrh sme neschválili.
T. Cabaj, podpredseda NR SR: (2010-03-09):
Otváram všeobecnú rozpravu. Konštatujem, že do rozpravy sa prihlásil pán poslanec Rydlo ako navrhovateľ. (Hlasy v sále.) Teda predkladateľ môže kedykoľvek reagovať. (Hlasy zo sály.) Dávam teraz priestor, panie poslankyne, poslanci, tomu, kto má záujem sa do rozpravy prihlásiť ústne. Registrujem, že pán navrhovateľ, pán poslanec Ivančo, pán poslanec Köteles chcú vystúpiť. Končím možnosť prihlásiť sa do rozpravy. Nech sa páči, pán navrhovateľ, vystúpite ako prvý v rozprave.
Paška, Pavol, predseda NR SR (2013-10-17):
Otváram rozpravu. Mám písomnú prihlášku za klub SDKÚ – DS od pani poslankyne Lucie Žitňanskej a potom ešte písomne je prihlásený pán poslanec Kadúc.
Laurenčík, Milan, podpredseda NR SR (2021-06-16):
Pán poslanec Žiak, máte procedurálny návrh? (Reakcia poslanca.) Prosím? (Reakcia poslanca.) Jaj, do rozpravy sa hlásite. Iniciatívny. (Zaznievanie gongu.) Toto bol posledný príspevok k písomnej časti rozpravy. Preto sa teraz pýtam, či sa niekto hlási do rozpravy ústne. Končím možnosť prihlásiť sa do rozpravy. Do rozpravy sa prihlásilo päť pánov poslancov. Ako prvý pán poslanec Miroslav Žiak, nech sa páči.
Pamula, Peter, poslanec NR SR (2016-10-20):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Zmajkovičová, Renáta, podpredsedníčka NR SR (2013-12-17):
Že by zariadenie vedelo, že nebudete hovoriť správne a chce už ukončiť? (Povedané so smiechom, smiech v sále.)
Glváč, Martin, podpredseda NR SR (2018-10-18):
Ďakujem, pani poslankyňa, keď budete chcieť mať doplňujúcu otázku, karta musí byť vložená, lebo nevie vás to chytiť potom zariadenie. Ďalšia otázka je od pani poslankyne Veroniky Remišovej pre ministerku školstva, vedy, výskumu a športu Martinu Lubyovú v zastúpení pani ministerkou Kalavskou a znie: „Vážená pani ministerka, v poslednom období rezonuje v spoločnosti téma transformácie Slovenskej akadémie vied na verejno-výskumnú inštitúciu. Aký je aktuálny stav spomínanej transformácie a ako v tejto súvislosti napĺňa ministerstvo školstva aktuálne uznesenie Výboru Národnej rady pre vzdelávanie, vedu, mládež a šport, ktoré bolo prijaté v súvislosti s touto problematikou?“ Nech sa páči.
F. Tóth, minister kultúry SR: (2006-02-02):
Slovenská akadémia vied je rozpočtovou organizáciou a má vlastnú kapitolu rozpočtu. Pokiaľ by štát chcel jej pomôcť a dať jej navyše finančné prostriedky, nemusí to robiť takou komplikovanou cestou cez grantový systém, cez komisie, cez žiadosti, ale mohol by to spraviť jednoduchým navýšením jej rozpočtu v jej rozpočtovej kapitole. Preto si myslím, že takéto navýšenie pre SAV je lepšie ako cez grantový systém. Vysoké školy sú pripustené do grantového systému preto, lebo sú to verejnoprávne inštitúcie a sú to väčšinou umelecké vysoké školy, ktoré sa môžu uchádzať o naše granty. Napriek tomu si myslím, že SAV a ministerstvo kultúry majú v odbornej oblasti dobré vzťahy. Na podporu tohto tvrdenia uvádzam, že ministerstvo ako rozpočtová organizácia uzatvorilo so SAV niekoľko zmlúv o spolupráci. Spomeniem napríklad zmluvu na budovanie knižnice slovenskej literatúry na roky 2005 – 2014. V tejto zmluve sa ministerstvo kultúry zaviazalo, že poskytne SAV počas celého obdobia trvania zmluvy sumu 1,75 mil. Sk ročne. Ďalej sme uzatvorili zmluvu o spolupráci na vydanie osemzväzkového Výkladového slovníka súčasného slovenského jazyka na roky 2005 – 2012 s tým, že ministerstvo kultúry poskytne realizátorovi Jazykovednému ústavu Ľudovíta Štúra SAV počas celého obdobia trvania zmluvy sumu 1,75 mil. Sk ročne.
Pellegrini, Peter, predseda NR SR (2015-02-18):
Pán poslanec Číž.
D. Gabániová, poslankyňa: (2003-12-02):
Z. Martináková, podpredsedníčka NR SR: Pán poslanec Maxon s reakciou, nech sa páči. M. Maxon, poslanec: Áno, ďakujem pekne. Ja teraz už naozaj neviem, na ktorej strane je pravda. Ja teda prosím, trvám na tom mojom návrhu, aby bol 11 bol vyňatý na osobitné hlasovanie s návrhom na schválenie. Ďakujem pekne. Z. Martináková, podpredsedníčka NR SR: Panie poslankyne, páni poslanci, otváram možnosť ústne sa prihlásiť do rozpravy k tomuto bodu programu. Uzatváram možnosť hlásiť sa ústne do rozpravy, vyhlasujem rozpravu za skončenú. Pán minister, chcete sa vyjadriť k rozprave? Nech sa páči.
Fecko, Martin, poslanec NR SR (2017-09-13):
Ďakujem pekne. Pani kolegyňa, myslím, že si vystihla v svojom vystúpení tie anomálie, ktoré sa v praxi vyskytujú. Hovorila si, že projektanti vôbec nerešpektujú tú zeleň, a môžem ti povedať, že aj ja z mojej praxe, keď som ako pracovník pozemkového úradu išiel riešiť pozemkové úpravy, tak si predstavte, že tí projektanti ani neboli ani v teréne. On ani nevedel, že kde vlastne to bude stavať, kde bude navrhovať. Mapa je krásna, to je super vec, ale na tej mape ty nemáš ten krík, nemáš ten sólo strom zaznamenaný a potom zisťujeme, že hlava-nehlava sa to tam rúbe a nikoho to nezaujíma. Povedala si, že strategické materiály máme. Keď si spomeniem, v ’89., v ’90. čo som videl na ministerstve, koľko je tam materiálov aj životného prostredia, aj pôdohospodárstva, teda koľko sme tam, celé štósy dávali projektov ekologizácie poľnohospodárstva, kde sme ozeleňovali krajinu poľnohospodársku, a ešte vám ukážem, v ktorých skriniach, ešte možno dneska to tam nájdeme, proste rozumy našich predkov sme nechali v skrini a teraz sa robíme, že sme najmúdrejší na svete, lebo máme nejaké programy, a to, čo naši predkovia dali, že tak by to malo byť, na 90 % poviem, že to je to isté, čo teraz sa projektuje, len zase za nejaké iné peniaze, ktoré sme už raz do toho vrazili, a to isté územie sa dvakrát ako keby prepracovalo, raz v socializme, teraz v demokracii. A tak ako si povedala, že aj v extraviláne sa môžu nájsť tie plochy, ja apelujem na plochy Slovenského pozemkového fondu, že Slovenský pozemkový fond má plus-mínus v správe okolo 600-tisíc hektárov. Veď to je kvantum hektárov, kde Slovenský pozemkový fond môže zo svojej právomoci povedať, že tu budeme robiť tie náhradné výsadby, ktoré by mohli byť, a s tým sa nikto nezaoberá proste. Povie, že nie, nemáme, vybavené. Takže áno, súhlasím s tebou, že poďme, debatujme o tom a urobme priestor spoločne... (Prerušenie vystúpenia časomerom.)
B. Bugár, podpredseda NR SR: (2002-06-19):
J. Langoš, poslanec: Ďakujem pekne za slovo. Pán poslanec Mesiarik, keď chodia do výboru pre obranu a bezpečnosť policajní odborári zlepšovať sociálne postavenie policajtov, väčšinou im vyhovieme, ak sú na to finančné prostriedky. Dokonca sme im niekoľkokrát vyhoveli, aj keď neboli v rozpočte finančné prostriedky, ale keď chodia odborári do parlamentu lobovať na ochranu policajtov, ktorí páchajú trestné činy, tak to už je pozoruhodné. Odvolávať sa na deklaráciu Rady Európy o polícii: je to odporúčanie, nie je to nič záväzné, nie je to záväzný dokument. My sme od roku 1990 veľmi ďaleko v demilitarizácii polície nezašli a množiace sa trestné činy policajtov priam vyzývajú, aby sme napravili tú chybu, ktorú sme urobili v roku 1990, a aby sme podriadili policajtov pod oveľa rýchlejšiu vojenskú jurisdikciu a jurisdikciu troch súdov, kde vlastne miestne známosti už odpadajú. Teda kým nedokončíme skutočnú demilitarizáciu Policajného zboru, keď Policajný zbor v podstate je oprávnený používať vojenské zbrane, používať automatické zbrane, keď Policajný zbor zabezpečuje priamy boj proti terorizmu s využitím vojenských zbraní, potiaľ v tejto dobe a v tejto situácii ja budem osobne podporovať vrátiť políciu a policajtov pod vojenskú jurisdikciu. Keď dokončíme dôslednú demilitarizáciu Policajného zboru a policajných zložiek, potom v poriadku, môžeme sa opäť vrátiť k úvahe o civilnej jurisdikcii.
Glenda, Tibor, poslanec NR SR (2013-01-31):
Ďakujem pekne za slovo. Vážený pán predseda, k uvedenému návrhu zákona v rozprave vystúpili štyria páni poslanci, poslanec Figeľ, poslanec Štefanec, poslanec Zajac a poslanec Chren. Poslanec Štefanec podal procedurálny návrh podľa § 73 ods. 3 písm. b) zákona o rokovacom poriadku nepokračovať v rokovaní o uvedenom návrhu zákona. Pán predseda, dajte, prosím, hlasovať o tomto procedurálnom návrhu.
Hort, Milan, podpredseda NR SR (2011-09-13):
Ďakujem. Faktické poznámky nie sú. Uzatváram možnosť. A ďalší sa prihlásil do rozpravy pán poslanec Peter Kažimír, nech sa páči.
B. Bugár, podpredseda NR SR: (2006-02-02):
(Hlasovanie.) Prítomných je 138 poslancov, za 138. Prvú pripomienku z informácie sme schválili. Nech sa páči.
A. Slafkovský, poslanec: (2002-07-03):
M. Andel, podpredseda NR SR: Ďakujem. Slovo má pani poslankyňa Sabolová. Prosím o pokoj v rokovacej miestnosti, dámy a páni.